2014. november 3-án Belgium francia nyelvű, vallon közszolgálati televíziója, a Radio Télévision Belge Francophone (RTBF) bejelentette, hogy Loïc Nottet képviseli az országot a 60. Eurovíziós Dalfesztiválon, Ausztria fővárosában, Bécsben. Versenydalát, a "Rhythm Inside"-t március 10-én mutatták be. A dalfesztiválon 2015. május 19-én, az első elődöntőben lépett színpadra. Innen 2. helyen 149 ponttal jutott tovább a verseny döntőjébe. A május 23-i döntőben 217 ponttal a 4. helyen végzett. 2003 óta ez volt az első alkalom, hogy Belgium képviselője a TOP 5-ben zárt.